|  |  |
| --- | --- |
|  | **Йордан Сливополски** |
|  | Йордан Сливополски от Уикипедия, свободната енциклопедия |
|  | „Людокос“ |
|  | Богданов, Ив. Тринадесет века българска литература т. 2, С. 1983, с. 113, 305, 345, 365, 506. |
|  | Йордан Сливополски Произведения |
|  | Елин Пелин и Йордан Сливополски - Пилигрим |
|  | Йордан Сливополски Речник на българската литература след Освобождението |

|  |
| --- |
| **Йордан Сливополски** |
| *от Уикипедия, свободната енциклопедия* |
|

|  |
| --- |
| **Йордан Сливополски** |
| https://upload.wikimedia.org/wikipedia/commons/thumb/4/48/BASA-1271K-1-161-25-Piligrim.JPG/220px-BASA-1271K-1-161-25-Piligrim.JPG |
| **Псевдоним** | Пилигрим |
| **Роден** | 1884 г.Сливо поле, Княжество България |
| **Починал** | 1969 г. (85 г.)София, Народна република България |

 |
| https://upload.wikimedia.org/wikipedia/commons/thumb/9/9b/Yordan_Slivopolski_-_Piligrim_memorial_plaque%2C_18_Vasil_Aprilov_Str.%2C_Sofia.jpg/200px-Yordan_Slivopolski_-_Piligrim_memorial_plaque%2C_18_Vasil_Aprilov_Str.%2C_Sofia.jpg |
| Паметна плоча за Пилигрим |
| https://upload.wikimedia.org/wikipedia/commons/thumb/c/cd/Yordan_Slivopolski_-_Piligrim_home_with_memorial_plaque%2C_18_Vasil_Aprilov_Str.%2C_Sofia.jpg/200px-Yordan_Slivopolski_-_Piligrim_home_with_memorial_plaque%2C_18_Vasil_Aprilov_Str.%2C_Sofia.jpg |
| Домът на Сливополски на ул. „Васил Априлов“ 18 с плочата |
| **Йордан Йорданов Сливополски**, с псевдоним **Пилигрим**, е български писател, журналист и издател на периодика. Автор е на стихове, разкази, спомени, биографии, фейлетони. |
| Биография |
| Роден е през 1884 г. в Сливо поле. За кратко учи в Лвов. Завършва „Финансови науки“ в Ню Йорк. |
| Работи в съдебни учреждения, Министерството на финансите в София, българската легация във Вашингтон. |
| През 1905 г. е съосновател на Съюза на българските журналисти. Сътрудничи на вестниците „Дневник“, „Камбана, „Балканска трибуна“, включително хумористичните „„Българан“, „Барабан“, „Людокос“, „Щурец“. |
| От 1927 до 1929 г. издава хумористичното списание „Монокъл“. Главен редактор е на седмичните издания „Илюстрована седмица“ и „Глобус“. През 1933 г. заедно с Димитър Подвързачов и Елин Пелин, с когото са в близки приятелски отношения, основава и редактира първия български детски седмичен вестник „Пътека“, а по-късно и вестник „Пчелица“, на който е редактор. |
| През 1934 г. е редактор в известното тогава списание „Нива“. Почива през 1969 г.  |
| Йордан Сливополски е баща на писателката Радост Придам. Той оставя богато наследство от албуми със снимки, съхранявани в Държавна агенция „Архиви“[[](https://bg.wikipedia.org/wiki/%D0%99%D0%BE%D1%80%D0%B4%D0%B0%D0%BD_%D0%A1%D0%BB%D0%B8%D0%B2%D0%BE%D0%BF%D0%BE%D0%BB%D1%81%D0%BA%D0%B8#cite_note-%D0%98%D0%A1%D0%94%D0%90-3). |



|  |
| --- |
| https://bvtoshev.files.wordpress.com/2021/04/savchev_1.jpg?w=770 |
| „Людокос“ е седмично списание, излизало в годините 1913 – 1914 под ръководството на редакционна колегия в състав: Тихомир Павлов (1880 – 1937), Йордан Сливополски (Пилигрим) (1884-1969) и Райко Алексиев. |
| https://bvtoshev.files.wordpress.com/2021/04/savchev_4.jpg?w=800 |



|  |
| --- |
| **Сведения за Йордан Сливополски**Богданов, Ив. Тринадесет века българска литература т. 2 |
| **1884** |
| Декември, 28 — ражда се в с. Сливо поле, Русенско, Йордан Йорданов Сливополски — Пилигрим, писател, фейлетонист, журналист (умира 1969). |
| **1927** |
| — от юли под редакцията на Пилигрим (псевдоним на Йордан Сливополски) хумористичното сп. „Монокл". Излиза до септември 1929. |
| **1933** |
| — под редакцията на Елин Пелин, Димитър Подвързачов и Йордан Сливополски — Пилигрим седмичният литературен в. за деца и юноши „Пътека". Излиза до 1936. |
| **1937** |
| — под редакцията на Йордан Сливополски — Пилигрим литературното сп. за деца „Пчелица". Излиза до 1942. |
| **1969** |
| Юни, 1 — умира в София Йордан Йорданов Сливополски (псевдоним Пилигрим), писател, фейлетонист, журналист (роден 1884). |
| Богданов, Ив. Тринадесет века българска литература т. 2, С. 1983, с. 113, 305, 345, 365, 506. |



|  |
| --- |
| *https://literaturensviat.com/wp-content/uploads/2017/01/iordan_slivopolski_foto-236x300.jpg* |
| Йордан Сливополски-Пилигрим |
| Йордан Йорданов Сливополски-Пилигрим, български писател и журналист, е роден на 28 декември 1885 г. в село Сливо поле, Русенско. Учи в Лвов. Завършва финансови науки в Ню Йорк. Работи като чиновник в съдебни учреждения, в Министерство на финансите, в Българската легация във Вашингтон. Пише статии, очерци, стихове, афоризми, фейлетони, разкази, спомени, комедии и др. Автор на книгите „Весели грижи” (разкази, 1917), „Крачун и Малчо в Африка”, „Крачун и Малчо в джунглата”, „Крачун и Малчо златотърсачи” (1942), „Коженото палто” (1943) и др. Сътрудничи на вестниците „Дневник”, „Камбана”, „Балканска трибуна”, „Българан”, „Людокос”, „Щурец”, сп. „Българан”, „Български глас”, „Илюстрована седмица”, „Глобус”, „Нива”, „Политика”, „Барабан”, „Щука”. Редактор на сп. „Българан”, сп. „Живот” (1926), сп. „Монокъл” (1927-1929), в. „Пътека” (1933-1936), в. „Пчелица”, сп. „Нива” (1934) и др. В кореспонденция е с Адриана Будевска-Ганчева, Елин Пелин, Антон Страшимиров, К. Христов и мн. др. Псевдоними: Барабан; Барабанчо; Бинокъл; Бодил; Глог; Горчивкин; Даскала; Д-р Зеро; Йордан Земенски; Йор. С-ки, Ловец; Мадам Аз; Мизантроп; Монна Ванна; Не искам да работиш; Онкъл Сам; Пан Адам; Пилигрим; Джордано Полини; Смях; Смях и сълзи; Сър Джан; Тинтир-Минтир; Фа диез; Чичо Даню; Чичо Мишо; Щука; Щурец. Един от основателите и член на Дружеството на столичните журналисти (1905). Баща на писателката Радост Придам. Умира през 1969 г. в София. Творчеството му и днес остава непознато на съвременния читател - то не е проучвано и издавано |
| **Публикации:** |
| Поезия: |
| ГОВОРИ МИ ОЩЕ/ брой 100 ноември 2017 |
| Проза: |
| ТЕНДЖЕРИТЕ/ брой 94 април 2017 |
| ХУДОЖНИК/ брой 95 май 2017 |
| УБИТИЯТ ГЪЛЪБ/ брой 110 октомври 2018 |
| Публицистика: |
| СПОМЕНИ ЗА БЕЗСМЪРТНИЯ ПЕВЕЦ КАРУЗО/ брой 91 януари 2017 |
| Критика: |
| „ВЪДИЦАТА НА ЛЮБОВТА”/ брой 94 април 2017 |
| **Йордан Сливополски – Пилигрим**Говори ми още*По К. Тетмайера* |
| Говори ми още… Светът ни не чува.Твойте дивни думи бляскат кат опали.О, как всяка дума душата ми гали…Говори ми още…Говори ми още… За таз наша срещагодини жадувах… Всяка твоя думаблика в сърце ми, като кръв гореща…Говори ми още…сп. „Людокос”, бр. 11, 25.12.1913 г |
| [**Йордан Сливополски - Пилигрим**](https://literaturensviat.com/?p=128523)**Тенджерите** |
| Имам една хубава приятелка, която има особена слабост към тенджерите. Но като казвам това, да не си помислите, че беше добра готвачка?! Напротив! Ръчичките й не пипваха никога тенджера, ето защо те бяха нежни и хубави, чисти и гладки, създадени само за целувки. Тя обаче имаше манията да сравнява всичко с тенджерите и това я правеше на пръв поглед доста глупавичка.Но чуйте сега какво ми тя разправя, за да се убедите, че не всякога хубавите жени са глупави.- Вие, мъжете - започна тя, - сте като тучените тенджери. Сложат ли ви на огъня, изведнъж кипнете. Свалят ли ви - изстинете. Ние, жените, сме като пръстените тенджери: мъчно кипваме, но кипнем ли, свалени от огъня пак продължаваме да кипим.Пък само хората ли приличат на тенджери?Нима нашият фронт на Добро поле не беше като тенджера? Той кипя и никой не го погледна. А като прекипя, разля се чак до Радомир и Владая, та дори опръска с пяна и лицето на нашите заспали депутати!Па само нашия фронт ли? Нима тенджерите на Марна и Пияве не изкипяха и сега не остана нищо в тях!Ами Петроградската тенджера, под която монархистите запалиха такъв огън, че забърканата каша от кадетите не може днес да се погълне дори от болшевиките?Ами Берлинската, която кипна изведнъж, че пропъди около себе си и най-главния готвач с неговите помощници? Нима край нея не се въртят сега смаяни куп нови готвачи, дошли уж от народа, без да могат да захлупят здраво капака?А пък и ние си имаме една тенджера. Сложена е тя на огъня срещу паметника на освободителя. Той, възседнал коня, гледа я, чуди се, па сякаш пита:- Не виждате ли, че и в нея нищо не остана? Защо я държите? Тя вря, кипя, без да кипне. Каквото имаше, отдавна се е изпарило. А каквото остана, не е за мирисане. Хем изгорено, хем горчиво.Друг е въпросът с Версайлската тенджера. Тенджера или казан е, но в нея днес се вари млечната попара. Разшетал се около нея цял мир. Едни грабнали големи, други малки лъжици.Съседите ни и те се втурнали един от друг с по-голяма лъжица. Само ние стоим със скръстени ръце. Зер парен каша духа, а ние на два пъти хубавичко си горихме езика.Уверяват ни, че тази попара се готви от големи майстори. Те били хуманни, справедливи и всекиму щели да дадат заслуженото.Да си приготвим ли и ние лъжицата, драги българанчо? Ти си по-умен от всички наши дипломати и тоя път трябва да послушаме твоя съвет.- Какво да ти кажа, любезна приятелко?Ония, които шетаха край българската тенджера, излапаха всичко, а ти остана да си смучеш пръстите.Ако не беше ги слушала и си знаеше мястото, днес и за тебе щеше да има място край Версайлската тенджера.А сега обикаляй отдалече край нея и каквото ти хвърлят като на просяк, все ще бъде кяр.Бъдни вечер, 1919 г. |
| **Йордан Сливополски – Пилигрим****Художник** |
| В ранни зори художникът Н. Т. сяда на столче пред своя триножник, сложен на улица “Кн. Клементина”, за да рисува църквата Св. Неделя.Любопитни деца и минувачи се трупат и не му дават мира. С четката си той слага по някое друго петно върху лицата на палавите дечурлига, за да ги прогони.Слушат се разговори и коментари.- Няма си работа човекът и седнал да цапа книгата.- Он е зографин. Бояджия!- Маке, мое дете по-харно че го изпише.- И това било нещо. Цял час зяпам и не виждам нищо. Трябва да ми плати за изгубеното време.- Я ме нарисувай, ей, рисувачо! - вика тлъст бакалин и се изпречва пред платното.- Поздравявам ви! Чудесен тон. Отличен колорит… - заявява солиден господин.- Море, оди си у дома! Овде си резил за дечинята - съветва македонец.Идва стражар пред вдълбочения в работата си художник и му вика:- Слушай, момче, хайде да си обираш от тук крушите!Художникът не чува.- Хей, на тебе казвам! Какво си събрал света. Забранено е на улицата…Художникът, който дига очи, за да погледне своя сюжет, нервно извиква:- На мене ли говориш?- На тебе зер! Събираш нарочно хората… А сега са забранени митингите.- Марш, марш оттам, простако! Не ми затуляй.- Какво!… Я върви с мен в участъка. Простак ли? Много съм ги видял като тебе.Художникът разтреперан от гняв вика:- Ще се махнеш ли оттам?Тълпата се намесва.- Ей, главо! Човекът ум продава тука. Той има билет - обажда се един.- Да си даде тогава билета. И да не обижда - отговаря стражарят.- Той е художник. Като тебе муцуна той може да я изпише върху платното.Докато стражарят се разправя с публиката, художникът привършва картината и си прибира триножника.Стражарят, който се сепва пред вида на своето началство, застава мирно и му докладва:- Господин Пристав! Това момче… събира публика и… и ме обижда. Аз го поканих в участъка, а той не иска и да знае.- Глупак! Той е художник. Ти знаеш ли какво нещо е художник?- Не мога да зная, г-н Пристав! - и мига с ококорени очи.- Не можеш, а трябва да знаеш - обяснява приставът. - Художник е човек с дълги коси, голяма черна връзка. В ръцете си носи кутия, триножник, платно или книга, а понякога и столче.- Този имаше всички неща, но беше остриган и без връзка - поясни стражарят.- Тогава трябва да е бил фалшив художник. Такива художници може да ги пъдиш.- Па аз нали ви казувам, г-н Пристав. Това безбожника беше хлапе и видох, че е направило само зян боята. Харно стана, че го нахоках.- Добре, добре! Гледай си работата.- Ще се старая, г-н Пристав - отговори стражарят и като замахна ръка към козирката си, сякаш изпъдил досадна муха, той се повлече като пребито псе, влачейки тежката си сабя, която се удряше в калните му ботуши.——————————сп. „Българан”, бр. 19, 1919 г. |
| [**Йордан Сливополски-Пилигрим**](https://literaturensviat.com/?p=128523)**Убитият гълъб** |
| Всяка вечер, когато слънцето се скриеше зад голите ридове на селото Иснидже, дочуваше се от страна на обсадения град Одрин усилена артилерийска канонада.Тогава неволно ставах смутен и се отправях край селото, дето има широка река, голям дървен мост, върбиви алеи и черничеви градини. Там в усамотение долавях всичкия ужас на обградения неприятел и попадах в мъчителни размишления.Веднъж минах по-рано на отсрещния бряг и възвих надолу. Въздухът беше топъл, тревата се пробуждаше за смърт, а вълните на реката преливаха коритото и прибираха сухите върбови грани. По витата пътека от жълт пясък аз вървях с наведена глава, спирайки се, внезапно сепнат от силен гръм.В такъв един момент погледът ми спря върху някакъв предмет. До една малка бразда лежеше гълъб с бели чисти крила и червена човка. Той беше обагрен от една струичка червена кръв, която като панделка препасваше бялото му крило.Наоколо му бяха надникнали няколко минзухари, досущ прилични на восъчни свещи. Погледнах нагоре, като че ли исках да отгатна откъде е паднал. Над него небето беше чисто като неговите ясни очи.Аз се наведох, взех го в дланите си и внимателно го разгледах. Под самото му крило личеше една дупчица от съчма, откъдето е изтекла доста кръв. Но аз доста чувствувах биенето на сърцето му. Тогава го отнесох на близкия извор. С кристалните й хладни води аз измих кръвта му.После, като някакво намерено скъпо щастие, аз го прилепих до бузата си и го целунах. Миг след това хубавите очи на гълъба се притвориха и той издъхна. С въздишка аз го сложих до корените на къпиновите шипки, по които се стичаха водни сълзи.Наредените като войници брези бяха едничките свидетели на това грижливо тайнство. Черните петна по бело-млечните им стебла сякаш се разшириха да видят умрелия гълъб. И техните голи грани леко се навеждаха от слабия ветрец, споглеждайки се, за да поделят неутешимата си скъб.В това време между стеблата се очерта фигурата на нашия ротен готвач. Нарамил турска ловджийска пушка, той се оглеждаше с изпъчени очи наоколо.- Даскале, не видя ли тук някъде паднал гълъб?- Не! - отговорих сухо аз.- Да знаеш как са вкусни тия гълъби с хубаво лозенградско вино! - и веднага, ликующ, той съзря убития гълъб.Когато се наведе да го вземе, от ближния шубрак излитна като стрела изплашена птичка и се понесе на талази между високите снаги на две млади тополи.Тя изчезна в лазурната вис, като остави малкото поточе на извора бъбриво и монотонно да плаче, бързайки с водите си сякаш да занесе на голямата река вестта за убития гълъб.——————————сп. „Родно изкуство”, г. 1, 29.11.1914 г. |
| [**Йордан Сливополски-Пилигрим**](https://literaturensviat.com/?p=128523)**Спомени за безсмъртния певец Карузо** |
| Карузо, най-големият оперен певец, наричан „златното гърло”, „италианският славей”, „божественият трубадур”, вече единадесет години как лежи в гроба. Ако не бяха грамофонните плочи, неговият удивителен глас щеше да остане за света една легенда, тъй, както е останал тонът на цигулката на Паганини.Наистина, хората от всички кътчета на земята могат да се опият от магическия звук на оня глас, който и чрез иглата и плочата дава несравнимо с всички други песни мощта и обаянието от най-рядко сладкия глас, но все пак същността от неговото певческо изкуство лежи скрита за света и само ония, които са го слушали, могат да схванат величието на една ненадмината досега певческа творба.Един от безбройните слушатели, които са били щастливи да осладят душата си с дълбоко затрогващите арии на великия певец, съм и аз. Това беше през ония години, когато Карузо беше на върха на своята слава и береше в нюйоркската Метрополитен опера и лаври, и баснословни хонорари.За едно излизане Карузо получаваше шест хиляди долара на вечер, а освен това, към неговата тоалетна се сипеха най-скъпи и изящни подаръци, често пъти изпращани анонимно.Карузо беше култ, магьосник, а неговият път - една цветна алея, обсипана с лаврови листа. Но както често се случва, редките таланти не са щастливи да изминат в своя живот дълъг път и след като на няколко пъти неговият глас секва в болки, то замлъква завинаги. Това, според лекарите, се дължало на пресилен труд, на умора, която настъпила с усложнения и турила край на живота му в неговото отечество - Италия.Карузо принадлежеше на света и неговата кариера се разви главно в Америка. Аз още го помня: къс, набит, с широки гърди, кръгло лице, буйна черна коса, една грация, която подкупва. Когато се появяваше на сцената, царствено величие изпълваше целият театър. Със своите арии той сковаваше тълпата, а изтръгваше душите и ги носеше в непонятни мирове.След завършека на неговата ария, когато той се оттегляше зад кулисите, неговият образ и глас оставаха в паметта на човека и не го напущаха с дни, седмици, месеци и години. Ето и сега аз още слушам неговия кадифен глас, неизразимо тремоло, което в „Донна е мобиле” - Риголето - стигаше до своя апогей. При тая ария имаше случаи, когато в унесение някои богати жени захвърляха от ложите своите ветрила, обсипани със скъпоценни камъни.Че Карузо беше артист с добра и широка душа, говорят много примери. Той пръскаше с пълни шепи златни монети на своите хористи и хористки и неведнъж се е притичвал с чувствителни помощи към всеки музикант в нужда.Веднъж една балерина, която пострадала на сцената, се обръща с въпрос към Карузо:- А сега какво ще правя?- Ето какво, вземете този чек от хиляда долара, лекувайте се и след почивка почнете да скачате край мене - отговорил Карузо.Но Карузо, покрай своите хиляди обожатели, имал и равнодушни слушатели, които не могла да затрогне и най-дивната му песен, и най-прецизното му пеене. Веднъж той бил повикан срещу твърде голям хонорар да пее на един благотворителен концерт. Залата била няма и след неговите номера едва се чули няколко аплодисменти. Един от колегите на Карузо му забелязал:- Изглежда, че този път не сполучи да затрогнеш душите на милионерите.- Да ги затрогна ли? Не, аз бих могъл само да ги удивя, ако можех да пея с петите си - отговорил Карузо. - Но нали целта е постигната - все ми е едно.Карузо беше твърде даровит човек. наред с хумор и сарказъм, вън от своите беседи, той бе и добър карикатурист. Разправят, че дори по негово признание, изпитвал по-голямо удоволствие от рисуването на карикатури. И наистина, оставените многобройни карикатури свидетелстват за неговата художническа дарба.Прочутият певец беше женен за американката Дороти Барк Бенджамин, на 20 август 1918 г., когато Карузо беше на 45 г. От този брак той има дъщеря Глория, родена през 1919 г.Всъщност Карузо е имал и друга жена, италианка, с която не е бил венчан. От нея той имал двама големи вече синове, които по-късно регистрирал в Миланския съд под друго име. Карузо не преставал да се грижи и за първото си незаконно семейство.Прочутият тенор почина в Неапол, Италия, на 21 август 1921 г., след като боледува няколко месеца. Той остави едно завещание с дата 4 януарий 1919 г., съвпадащо с датата на рождението на дъщеря му. С него той оставя богатствата си на своя брат Жиовани и на своите големи синове по равни дялове, като ги задължава да поддържат майка си Мария Касталда. Глория получава половината от бащините си богатства.Как заболя Карузо? Разбира се, като оная танцьорка, която се повреди на сцената. И Карузо изпълняваше ролята на Самсон, когато в най-трагическия момент почувства болка и то в момента, когато събаряше колоните на храма. А всъщност под колоните на театъра изчезна най-хубавият глас, който някога светът е дал. Защото Карузо беше творецът на безсмъртното гласово изкуство.——————————сп. „Нива”, г. 4, бр. 39, 24.07.1932 г. |
| [**Йордан Сливополски-Пилигрим**](https://literaturensviat.com/?p=128523)**„Въдицата на любовта“** |
| „Въдицата на любовта” - брачна повест от Ужким-Пушкин (псевдоним на [Георги Михайлов](https://literaturensviat.com/?p=57159). бел. ред.), СофияТова не е стихотворна сбирка за звездите и ахканията на изтерзаната душа, която е нарязана на куплети и с десет парчета иска да прослави твореца си отвъд света.Нито пък архидекадентската поезия за щракането на колелата и пълзенето на червеи по гърба на революционера, който иска да превърне в сто реда двусрични или четирисрични нанизи от думи живота наопаки и да докара нов строй на земята. Не!Това е една весела и същевременно много реалистична поема от обикновените страници на брак, която нейният автор Ужким-Пушкин е нарекъл брачна повест в осем премеждия.Приличат те на ония огледала, малко удължени или сплескани, за да се подчертаят комичните елементи на героите Божидар и Божидарка, които се изнизват като кинематографна лента.Онова обаче, което показва техниката на стиха, издава голям майстор на стихоплетството и сигурно, ако искаме да смъкнем маската му, ще видим един поет, който е решил да се подиграе и със себе си, и със своите герои по начин - да остави една незаличима следа в поезията на българската хумористика.Но който иска да почувства игривостта на стиха, наистина писан с Пушкиновска леснота, и да види очертан образа на днешния квазимонденен модерен брак, нека прочете тази книга.——————————в. „Огнище”, г. 2, бр. 12, октомври 1938 г. |



|  |
| --- |
| **Елин Пелин и Йордан Сливополски - Пилигрим** |
| Елин Пелин и Йордан Сливополски-Пилигрим. Снимката се публикува за първи път.https://bg.m.wikipedia.org/wiki/%D0%A4%D0%B0%D0%B9%D0%BB:BASA-1271K-1-161-13.JPG |



|  |
| --- |
| **Речник на българската литература след Освобождението** |
| **Йордан Сливополски** |
| Йордан Сливополски; Държател: Йордан Сливополски, Личен архив |
|

|  |
| --- |
| **Кратка информация** |
| **Име** | Йордан Йорданов Сливополски |
| **Роден** | 28.12.1884 г.гр. Сливо поле |
| **Починал** | 01.06.1969 г.гр. София |
| **Жанрове** | анекдоти, биографии, писма, разкази, рецензии, сатира, спомени, стихотворения, фейлетони, публицистика, хуморески, проза за деца, стихове за деца |
| **Издания** | Барабан, Българан, Огнище, Родно изкуство, Балканска трибуна, Българан, Глобус, Пътека, Щурец, Дневник, Людокос, Камбана, Български глас (изд. в Ню Йорк, САЩ), Политика, Илюстрована седмица, Монокъл, Нива, Пчелица |

 |
| Сливополски, Йордан Йорданов (Сливо поле, Русeнска обл., 28.12.1884 – София, 01.06.1969). За кратко време следва в Лвов (тогавашна Полша). Пребивава в САЩ, където първоначално работи като обикновен работник във ферми и фабрики; там редактира български социалистически вестник в Ню Йорк. Завършва финансови науки в САЩ. В България работи като чиновник към съдебни учреждения и Министерството на финансите. Участва в Първата световна война като войник на Добруджанския фронт. Работи в българската легация във Вашингтон (от 1920), изпратен от БЗНС. Съосновател и член на Дружеството на столичните журналисти (1905), по-късно СБЖ. Негова съпруга е Нелла Танева-Сливополска, която през 30-те години редактира списание „Жена и дом“; баща е на британската журналистка и писателка Радост Сливополска-Придам. |
| Сътрудничи и публикува под различни псевдоними (най-популярният от които е *Пилигрим*) във вестниците „Дневник“, „Камбана“, „Балканска трибуна“, „Българан“, „Щурец“, „Огнище“, в списанията „Родно изкуство“, „Българан“, „Български глас“, „Политика“, „Барабан“. Заедно с Райко Алексиев и Тихомир Павлов редактира сатирично-хумористичното списание „Людокос“ (1913–1914). Главен редактор на в. „Илюстрована седмица“ (1923–1936), на седмичния вестник „Глобус“, на седмичното списание за сатира, хумор и литература „Монокъл“ (1927–1929), на седмичното списание „Нива“ (от 1934). Заедно с Елин Пелин и Димитър Подвързачов основава и редактира първия български детски седмичен вестник – „Пътека“ (1933–1936), а след това отново с Елин Пелин, с когото има близка дружба, е редактор на детското списание „Пчелица“ (1937–1942). |
| Литературната си дейност започва с фейлетони, разкази и рецензиии; пише стихове, повлияни от полските поети, които печата из различни издания и подписва с псевдонима *Пан Адам*. Първата му самостоятелна книга – „Весели грижи“ (1917), е в поредицата „Хумористична библиотека“, в която излизат антологични и самостоятелни,  чуждестранни и български, хумористични и сатирични творби, между които и книжки на Александър Божинов, Райко Алексиев, Крум Кюлявков, Христо Смирненски. В началото на 40-те години в библиотека „Джудже“ публикува поредицата за Крачун и Малчо, подхваната от Подвързачов, вероятно повлияна от датския дует комици от нямото кино Пат и Паташон (*Pat & Patachon*). |
| Литературното наследство на Сливополски е до голяма степен непубликувано и неизследвано. Оставя богат архив от писма, спомени, стихове, фейлетони, разкази, афоризми, анекдоти, биографии и др., който се съхранява в Централния държавен архив. |
| Псевд.: *Барабан, Барабанчо, Бинокъл, Бодил, Глог, Горчивкин, Даскала, Д-р Зеро, Йордан Земенски, Йор. С-ки Ловец, Мадам Аз, Мизантроп, Монна Ванна, Не искам да работиш, Онкъл Сам, Пан Адам, Пилигрим, Джордано Полини, Смях, Смях и сълзи, Сър Джан, Тинтир-Минтир, Фа диез, Чичо Даню, Чичо Мишо, Щука, Щурец* |

